Diari Oficial de la Generalitat Valenciana


Sumari del DOGV 8645, del 30-09-2019 (2019/9189)

RESOLUCIÓ de 25 de setembre de 2019, de la directora general de Salut Pública i Addiccions, per la qual s'adjudica la beca de titulat o titulada universitaris en Informació i Documentació, Comunicació, Comunicació Audiovisual i Periodisme, per haver quedat vacant després de la renúncia de la persona titular.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8645

Data del DOGV
:   30-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9189


Data del document
:   25-09-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 25 de setembre de 2019, de la directora general de Salut Pública i Addiccions, per la qual s'adjudica la beca de titulat o titulada universitaris en Informació i Documentació, Comunicació, Comunicació Audiovisual i Periodisme, per haver quedat vacant després de la renúncia de la persona titular. [2019/9189]  
Resultant que per Resolució de 19 d'agost de 2019, de la directora general de Salut Pública i Addiccions (DOGV núm. 8617 de data 21.08.2019) es van adjudicar tretze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres que en depenen.  
Resultant que en l'esmentada resolució, s'adjudica la beca de titulat universitari en Informació i Documentació, Comunicació, Comunicació Audiovisual i Periodisme a la senyora Lucía Rodríguez García de Herreros.  
Resultant que la senyora Lucía Rodríguez García de Herreros va presentar escrit de data 26.08.2019 pel que comunicava la seua renúncia a la beca adjudicada, i com a conseqüència d'això, es va dictar resolució de la directora general de Salut Pública i Addiccions de data 3 de setembre de 2019 acceptant la dita renúncia.  
Considerant que, de conformitat amb el que estableix la base setzena de l'Ordre 4/2016, de 25 de juliol, de la Conselleria de Sanitat Universal i Salut Pública per la qual s'estableixen les bases reguladores de concessió de beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen, es constituirà una borsa de reserva prioritzada per ordre decreixent de puntuació per cada una de les beques convocades.  
Considerant que en l'annex II, borsa de reserva, de la Resolució 19 d'agost de 2019, de la directora general de Salut Pública i Addiccions, per la qual s'adjudiquen les beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions, en la borsa de reserva constituïda per a la beca de titulat universitari en Informació i Documentació, Comunicació, Comunicació Audiovisual i Periodisme, figura com a primera aspirant: Carolina Ferri García.  
Considerant que la candidata de la borsa de reserva, la senyora Carolina Ferri García, ha manifestat la seua acceptació per a la incorporació a la beca de titulat universitari en Informació i Documentació, Comunicació, Comunicació Audiovisual i Periodisme, resolc   
  
Primer. Adjudicació i duració de la beca  
Adjudicar, amb efectes d'1 d'octubre de 2019, la beca de titulat universitari en Informació i Documentació, Comunicació, Comunicació Audiovisual i Periodisme a la senyora Carolina Ferri García. La duració de la beca, al tractar-se d'una substitució per renúncia de la titular, es prolongarà des de l'1 d'octubre de 2019 fins al 31 de juliol de 2020.  
  
  
Segon. Finançament   
De conformitat amb l'article 17.1 i la Disposició final segona del Decret 132/2009, de 4 de setembre, del Consell, pel qual es regula la concessió de beques i basant-se en la Resolució de 12 de febrer de 2019, de la Conselleria d'Hisenda i Model Econòmic, per la qual s'establix la quantitat inicial de percepció en l'exercici 2019 de les beques sotmeses a l'àmbit d'aplicació del dit decret, s'establix una quantitat inicial de percepció per a cada una de les beques que es concedisquen en el marc d'aquesta convocatòria que estarà fixada en mil seixanta-quatre amb quaranta-nou cèntims (1.064,49 €) mensuals, subjectes a les retencions que siguen procedents legalment i finançats amb càrrec al programa pressupostari de la Conselleria de Sanitat Universal i Salut Pública 27.83.43.4383.065.71, del capítol IV, codi de línia comptable S7492000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020.  
  
Tercer. Recursos  
La present resolució esgota la via administrativa, podent-se interposar recurs potestatiu de reposició en el termini d'un mes a comptar de l'endemà de la seua notificació, d'acord amb la legislació de procediment administratiu comú, sense perjuí que puguen interposar qualsevol altre recurs que estimen pertinent.   
  
Quart. Notificació a les persones interessades  
La present resolució es notificarà a les persones interessades, d'acord amb el que disposa la legislació vigent en matèria de Procediment Administratiu Comú.  
  
València, 25 de setembre de 2019.- La directora general de Salut Pública i Addiccions: Ofelia Gimeno Forner.